VÁLLALKOZÁSI SZERZŐDÉS

amely létrejött egyrészről a

*Vasutasok Szakszervezete*

Székhely: 1023 Budapest, Ürömi u.8.

Nyilvántartási szám: 621/1989

Nilvántartásba vevő szerv megnevezése: Fővárosi Törvényszék

Adószáma: 19002323-2-41

Bankszála száma: 11707024-20159388

Képviselő neve: Papp Zoltán Elnök

a továbbiakban: Megrendelő

másrészről a

Székhely: .

számlavezető pénzintézet:

számlaszám:

adószám:

statisztikai jelzőszám:

cégjegyzékszám:

képviselő(k) neve:

a továbbiakban: Vállalkozó

illetve a továbbiakban együttesen: Felek között az alábbi helyen és időben a következő feltételek szerint:

1. **Szerződés tárgya**
2. A Megrendelő megrendelésére a Vállalkozó elvállalja az ajánlatkérésben és a dokumentációban foglalt „Kollektív szerződések alkalmazásának elősegítése” konferencia feladatok elvégzését a Megrendelő TÁMOP forrásból finanszírozott tagszervező és érdekképviseleti hatékonyságépítő projektjében tárgyában 100 fő részére.

A konferencia 6 órás, benne egy-egy 2,5-2,5 órás blokkal. A blokkok tematikája a következő:

*Tematika:*

*Előadó 1: Kollektív szerződések szerepe régen és most, különös tekintettel az új Mt kihívásaira*

*Előadó 2: A vasúttársaságoknál alkalmazott KSZ-ek ismertetése, KSZ-kötési technikák és szabályozási  
 kérdések*

Vállalkozó az érdeklődők által feltett valamennyi kérdésre köteles válaszolni, amennyiben erre idő hiányában nincs lehetőség, úgy a választ az érdeklődőnek e-mail útján adja meg.

1. Szerződő Felek rögzítik, hogy azokat a kérdéseket, melyeket jelen vállalkozási szerződés külön nem szabályoz, de amelyekre Vállalkozó által benyújtott ajánlat, Megrendelő által közzétett ajánlatkérésben, illetve az átadott dokumentáció rendelkezést tartalmaz, úgy ezen esetekben e dokumentumok vonatkozó részei felek jogviszonyában kötelező erővel bírnak, jelen szerződés elválaszthatatlan mellékletét képezik.
2. A Vállalkozó vállalja, hogy a jelen szerződésben meghatározott befejezési határidőre a vállalt feladatot teljesíti a Megrendelőnek.
3. A Vállalkozó vállalja, hogy a jegyzeteléshez szükséges anyagokat a részt vevők számára biztosítja. (Jegyzetlapok, legalább 4 A/4 oldal)
4. **Vállalkozás díja**
5. Szerződő felek a megállapodás 1. pontjában meghatározott munka ellenértékét

*……………. Ft*

azaz **…………………………………** forint díjban állapítják meg.

Az díj fedezetet nyújt mindazon munkák elvégzésére és a felmerülő költségekre, melyet a Vállalkozó által adott ajánlat elvégzendő munkaként felsorol. Az díj tartalmaz minden vámot, adót és egyéb illetéket és bármely költséget, melyet Vállalkozónak a szerződéssel összhangban fizetnie kell.

**III. Fizetési feltételek**

1. A szerződő felek egyösszegű fizetésben állapodnak meg.
2. A Vállalkozó számla benyújtására kizárólag akkor jogosult, ha az előadást megtartotta, az átadandó jegyzetlapokat a résztvevőknek átadta, valamint az előadásának diasorát Megrendelőnek elektronikusan megküldte és az összes feltett kérdést megválaszolta. Vállalkozónak a felhasznált anyag környezetbarát voltának igazolását a számla benyújtásához át kell adnia.
3. A számlák kiegyenlítése átutalással történik a jelen szerződésben megadott bankszámlára. Fizetési határidő: a számla benyújtását követő **30 napon** belül. A teljesítést, valamint a benyújtott számla kifizethetőségét a Megrendelő képviselője igazolja, a Vállalkozó a számlát három példányban az igazolást követően köteles teljesítésre a Megrendelő felé benyújtani.

A Megrendelő kötelezi magát, hogy a vállalkozói díjat határidőben kifizeti.

1. Vállalkozó köteles a számlán a Projekt regisztrációs számát feltüntetni, ennek hiányában a kifizetés megtagadható.

1. **Szerződés időtartama**
2. A rendezvény határnapja és megvalósulási helye a Vállalkozó vállalásának megfelelően:

……………..

**VII. Szerződést biztosító mellékötelezettségek**

1. Késedelmi kötbér: Késedelmes teljesítés esetén Vállalkozó kötbér felelősséggel tartozik. A kötbér mértéke, Vállalkozó hibájából keletkező késedelem idejére 5 000,- Ft naponta. Szerződő Felek kijelentik, hogy a rendezvény megszervezésével kapcsolatos Megrendelői költségek mértékére, valamint az elmaradt rendezvény miatti presztízsveszteség miatt a kötbér mértékét nem tekintik túlzónak.

1. Meghiúsulási kötbér: A jelen szerződésben meghatározott munkák Vállalkozónak felróható okokból történő meghiúsulása esetén Vállalkozó köteles a szerződés teljes ellenértékének 30 %-a erejéig meghiúsulási kötbért fizetni. Vállalkozó 3 napot meghaladó késedelme esetén Megrendelő a szerződéstől elállhat, és kártérítést követelhet. Ebben az esetben Megrendelő jogosult a beruházást más Vállalkozó igénybevételével befejezni.

1. Vállalkozó köteles a szerződésben megadott értesítési címre vagy telefaxra bejelentett garanciális hibát haladéktalanul megvizsgálni és nyilatkozni annak javítási szándékáról és időtartamáról.
2. A Megrendelőnek okozott, hibás teljesítésből illetőleg késedelmes teljesítésből, valamint meghiúsulásból fakadó károkért a Vállalkozó a Megrendelő kötbért meghaladó kárát megtéríteni tartozik, a Ptk szerint.

Vállalkozó tudatában van annak, hogy Megrendelő a TÁMOP pályázati forrás keretéből valósítja meg a rendezvényt. Vállalakozó a TÁMOP 2.5.3.A/1-2013, a társadalmi partnerek kapacitásfejlesztése c. dokumentumot áttekintette és kijelenti, hogy az általa nyújtott szolgáltatás az útmutatóban foglaltaknak megfelel.

1. Vállalkozó kijelenti, hogy a jelen szerződésben vállalt szolgáltatással kapcsolatos szerzői vagyoni jogairól lemond az ellenérték megtérítésével egyidejűleg. Megrendelő kizárólagos felhasználási jogot szerez az elkészült szellemi alkotáson, (mind fizikai mind adathordozón tárolt változatán) így jogosulttá válik korlátozásmentesen különösen annak ismételt kiadására és átdolgozására.

**VIII. Teljesítés**

1. A teljesítés helye: A 11. pontnak megfelelően:

…………………..

…………………..

1. A Vállalkozó kijelenti, hogy az átvett dokumentációk alapján a szerződés tárgyát teljes körűen teljesíteni tudja.

1. A Megrendelő képviselője:

Név: Papp Zoltán

Értesítési címe: Budapest, II. 1023 Ürömi u. 8.

E-mail: papp@vsz.hu

1. Vállalkozó folyamatosan köteles a Megrendelőt értesíteni minden olyan körülményről, mely a munka ütemezés szerinti végzését akadályozza.
2. Amennyiben Megrendelő szakszerűtlen utasítást ad, erre vonatkozóan a Vállalkozó köteles írásban felhívni a figyelmét. A figyelmeztetés elmulasztásából eredő kárért a Vállalkozó felelős. Amennyiben a Megrendelő az utasítását írásban fenntartja, úgy a Vállalkozó a munkát a Megrendelő kockázatára végzi, vagy választása szerint elállhat a szerződéstől.

**X. A szerződés megszűnése**

1. Felek rögzítik, hogy rendes felmondás útján egyik fél sem szüntetheti meg jelen Vállalkozási szerződést.
2. Jelen szerződést bármelyik fél azonnali hatállyal felmondhatja másik fél súlyos szerződésszegése esetén. Súlyos szerződésszegésnek minősül különösen
3. a szerződéses kötelezettségek póthatáridőre sem teljesítése,
4. a Vállalkozó olyan számottevő késéssel történő munkavégzése, melynek folytán a teljesítési határidő lejárta előtt nyilvánvalóvá válik, hogy emiatt a megrendelőnek a teljesítés elfogadása már nem áll érdekében.
5. A szerződésszegésért felelős fél a szerződést biztosító mellékkötelezettségek teljesítésén felül teljes körű kártérítési felelősséggel tartozik az általa szerződésszegéssel a másik félnek, illetve harmadik személynek okozott kárért.
6. Szerződő Felek jelen vállalkozási szerződés – bármely okból történő – megszűnése esetén kötelesek teljes körűen elszámolni egymással, beleértve különösen az esetleges kártérítési és kötbérigényeket is.
7. A 24. pont esetben Megrendelő –választása szerint- a szerződésszegésre vonatkozó szabályok szerint kártérítést követelhet, illetőleg a szerződéses kötelezettségeket maga, illetőleg harmadik közreműködő igénybevételével a Vállalkozó költségére elvégezheti.

**XI. Vegyes rendelkezések**

1. A szerződés és annak mellékletei együttesen tartalmazzák a felek megállapodását.
2. Jelen szerződésben nem szabályozott kérdésekben a Ptk. rendelkezései az irányadók.
3. Felek a szerződés teljesítése érdekében együttműködnek. Az esetleges vitákat ennek szellemében közvetlen tárgyalások útján rendezik. A tárgyalások eredménytelenségének esetén keletkező jogviták eldöntésére értéktől függően a BKKB és a Székesfehérvári Törvényszék kizárólagos illetékességét ismerik el.
4. A szerződő felek a szerződést elolvasták, közösen értelmezték, és mint akaratukkal mindenben megegyezőt, jóváhagyólag írták alá. Szerződő Felek megállapodnak abban, hogy a megállapodás módosítása kizárólag írásban érvényes, és az erre vonatkozó jognyilatkozat megtételére kizárólag a felek cégjegyzéki képviseletére jogosult személyek jogosultak.
5. Jelen szerződés 4 eredeti példányban készült, melyből 2 példány a Megrendelőt, 2 példány a Vállalkozót illeti meg.

Melléklet: Tematika

**Budapest, 2014. ………….**

--------------------------------------- ---------------------------------------

**Vasutasok Szakszervezete .**

Papp Zoltán elnök

Megrendelő Vállalkozó